Carine sitt sted var en liten koselig leilighet, gjemt inne i en bakgård i et kult og passe hektisk område ganske så sentralt i 11. distrikt.
Leiligheten er relativt liten, men har alt du trenger for noen dagers opphold i Paris.
Og den har en fantastisk koselig uteplass under vindruene i bakgården.
Vi spiste for det meste ute, men kjøkkenet har det mest nødvendige utstyr du trenger, og det er flere matbutikker i området. Badet var rent og pent, men relativt lite og litt lav takhøyde. En av oss var dog 1,95 m høy, og han klarte seg.
Leiligheten har en sovesofa og hems med to senger. Takhøyden på hemsen er ca 1, 60.
Ingen aircondition, men en vifte gjorde sitt til at vi overlevde varmen.
Var veldig varmt i Paris de dagene vi var der.
Carine er veldig ålreit, høflig, og kjapp til å svare, og hadde alt på stell.
Vi var tre voksne menn som bodde der, og det var trangt, men det visste vi fra før av. Og med den nydelige uteplassen syns vi det var veldig good value for money!
Det eneste minuset var et litt tregt Internett, men vi overlevde det også.